ddrg/super_eurlex huggingface dataset:
SL Uradni list Evropske unije C 11/4

Sodba Sodišča (šesti senat) z dne 12. novembra 2009 (predlog za sprejetje predhodne odločbe Naczelny Sąd Administracyjny – Republika Poljska) – Elektrownia Pątnów II sp. z o.o proti Dyrektor Izby Skarbowej w Poznaniu

(Zadeva C-441/08) (1)

(Posredni davki na zbiranje kapitala - Posojila, ki jih je kapitalska družba najela pred pristopom države članice k Evropski uniji - Zavezanost dajatvi na kapital na podlagi nacionalne zakonodaje - Konverzija posojila v deleže družbe po pristopu države članice k Evropski uniji - Dajatev na kapital, ki je obračunana za to transakcijo povečanja osnovnega kapitala družbe - Takojšnja uporaba nove ureditve)

2010/C 11/06

Jezik postopka: poljščina

Predložitveno sodišče

Naczelny Sąd Administracyjny

Stranki v postopku v glavni stvari

Tožeča stranka: Elektrownia Pątnów II sp. z o.o

Tožena stranka: Dyrektor Izby Skarbowej w Poznaniu

Predmet

Predlog za sprejetje predhodne odločbe – Naczelny Sąd Administracyjny (Poljska) – Razlaga členov 4(1)(c), 5(3), druga alinea, in 10 Direktive Sveta 69/335/EGS z dne 17. julija 1969 o posrednih davkih na zbiranje kapitala (UL L 249, str. 25) – Posojila, ki jih je kapitalska družba najela pred pristopom k Evropski uniji in so bila po nacionalnem pravu zavezana dajatvi na kapital – Obračunavanje dajatve na kapital pri povečanju kapitala, do katerega je prišlo zaradi konverzije posojil v deleže družbe po pristopu države članice k Evropski uniji.

Izrek

Člen 5(3), druga alinea, Direktive Sveta z dne 17. julija 1969 o posrednih davkih na zbiranje kapitala (69/335/EGS), kakor je bila spremenjena z Aktom o pogojih pristopa Češke republike, Republike Estonije, Republike Cipra, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in prilagoditvah pogodb, na katerih temelji Evropska unija, določa, da je pri določanju davčne osnove za dajatev na kapital, naložene za povečanje osnovnega kapitala družbe, ki je opravljeno s konverzijo posojil, ki jih je pred pristopom Republike Poljske k Evropski uniji najela družba, v deleže te družbe po tem pristopu, treba upoštevati predhodno obdavčenje posojil na podlagi tedaj veljavne nacionalne zakonodaje.

(1) UL C 327, 20.12.2008.
1.

Kraljevina Belgija s tem, da ni opravila dokončnega imenovanja upravljavcev prenosnih omrežij, skladišč in obratov za utekočinjeni zemeljski plin, določenega v členu 7 Direktive Evropskega parlamenta in Sveta 2003/55/ES z dne 26. junija 2003 o skupnih pravilih notranjega trga z zemeljskim plinom in o razveljavitvi Direktive 98/30/ES, in s tem, da ni prenesla člena 22(3)(d) in (e) ter (4) te direktive, ni izpolnila obveznosti iz teh določb.
1.

Kraljevina Španija s tem, da ni v predpisanem roku sprejela vseh zakonov in drugih predpisov, potrebnih za prenos Direktive Komisije 2006/70/ES z dne 1. avgusta 2006 o določitvi izvedbenih ukrepov za Direktivo 2005/60/ES Evropskega parlamenta in Sveta glede opredelitve „politično izpostavljene osebe“ in tehničnih meril za postopke poenostavljene dolžnosti skrbnosti pri ugotavljanju identitete stranke ter izjeme na podlagi finančne dejavnosti, ki poteka zgolj občasno ali v omejenem obsegu, ni izpolnila obveznosti iz člena 5 te direktive.
SL Uradni list Evropske unije C 282/11

Sodba Sodišča (prvi senat) z dne 1. oktober 2009 (predlog za sprejetje predhodne odločbe Finanzgericht Köln - Nemčija) – Gaz de France – Berliner Investissement SA proti Bundeszentralamt für Steuern

(Zadeva C-247/08) (1)

(Prosti pretok kapitala - Oprostitev v državi članici, katere rezidentka je odvisna družba, zaračunavanja pri viru odtegnjenega davka od dobička, izplačanega matični družbi - Pojem „družba države članice“ - „Société par actions simplifiée“ po francoskem pravu)

2009/C 282/19

Jezik postopka: nemščina

Predložitveno sodišče

Finanzgericht Köln

Stranki v postopku v glavni stvari

Tožeča stranka: Gaz de France - Berliner Investissement SA

Tožena stranka: Bundeszentralamt für Steuern

Predmet

Predlog za sprejetje predhodne odločbe - Finanzgericht Köln (Nemčija) – Razlaga členov 43, 48, 56(1) ter 58(1)(a) in (3) Pogodbe ES ter člena 2(a) in točko (f) Priloge Direktive Sveta 90/435/EGS z dne 23. julija 1990 o skupnem sistemu obdavčitve matičnih družb in odvisnih družb iz različnih držav članic (UL L 225 str. 6) - Pojem „družba države članice“ – Zavrnitev možnosti, da bi se v državi članici hčerinske družbe odobrila oprostitev zaračunavanja pri viru odtegnjenega davka od dobička izplačanega matični družbi po francoskem pravu v pravni obliki société par actions simplifiée, ker ta oblika ob nastanku dejanskega stanja še ni bila na seznamu, ki ga vsebuje priloga k tej direktivi.

Izrek

1. Člen 2(a) Direktive Sveta 90/435/EGS z dne 23. julija 1990 o skupnem sistemu obdavčitve matičnih družb in odvisnih družb iz različnih držav članic v povezavi s točko (f) Priloge k tej direktivi je treba razlagati tako, da družbe po francoskem pravu v pravni obliki société par actions simplifiée, že preden je bila navedena direktiva spremenjena z Direktivo 2003/123/ES z dne 23. decembra 2003, ni mogoče obravnavati kot „družbo države članice“ v smislu te direktive.

2. Pri preučitvi drugega vprašanja ni bil ugotovljen noben dejavnik, ki bi vplival na veljavnost člena 2(a) Direktive 90/435 v povezavi s točko (f) Priloge k tej direktivi in členom 5(1) te direktive.

(1) UL C 223, 30.8.2008.
SL Uradni list Evropske unije C 267/18

Sodba Sodišča (prvi senat) z dne 16. julija 2009 (predlog za sprejetje predhodne odločbe Tribunal de première instance de Liège – Belgija) – Jacques Damseaux proti Belgiji

(Zadeva C-128/08) (1)

(Prosti pretok kapitala - Obdavčenje dohodka iz kapitala - Konvencija o preprečevanju dvojnega obdavčevanja - Obveznost držav članic na podlagi člena 293 ES)

2009/C 267/30

Jezik postopka: francoščina

Predložitveno sodišče

Tribunal de première instance de Liège

Stranki v postopku v glavni stvari

Tožeča stranka: Jacques Damseaux

Tožena stranka: Belgija

Predmet

Predlog za sprejetje predhodne odločbe – Tribunal de première instance de Liège – Razlaga členov 56, 58 in 293 ES – Večje obdavčenje dohodka iz kapitala tujega izvora od obdavčenja dohodka iz kapitala, ki ga izplača družba s sedežem v državi članici rezidentstva – Ovira za prosti pretok kapitala – Področje uporabe konvencij o preprečevanju dvojnega obdavčevanja – Obveznost držav članic na podlagi člena 293 ES

Izrek

Glede na to da, pravo Skupnosti v tem trenutku in v položaju, kakršen je v postopku v glavni stvari, ne določa splošnih meril za porazdelitev pristojnosti med državami članicami glede odprave dvojnega obdavčevanja v Skupnosti, člen 56 ES ne nasprotuje dvostranski davčni konvenciji, kakršna je v postopku v glavni stvari, na podlagi katere se lahko dividende, ki jih je družba s sedežem v eni državi članici izplačala delničarju, ki je rezident druge države članice, obdavčijo v obeh državah članicah in ki državi članici, katere rezident je delničar, ne nalaga brezpogojne obveznosti preprečevanja povzročenega dvojnega obdavčevanja.

(1) UL C 142, 7.6.2008.
SL Uradni list Evropske unije C 267/18

Sodba Sodišča (prvi senat) z dne 17. septembra 2009 (predlog za sprejetje predhodne odločbe Bundesfinanzhof – Nemčija) – Glaxo Wellcome GmbH & Co proti Finanzamt München II

(Zadeva C-182/08) (1)

(Svoboda ustanavljanja in prosti pretok kapitala - Davek od dohodkov pravnih oseb - Pridobitev deležev v kapitalski družbi - Pogoji za upoštevanje zmanjšanja vrednosti deležev zaradi razdelitve dividend pri določanju davčne osnove pridobitelja)

2009/C 267/31

Jezik postopka: nemščina

Predložitveno sodišče

Bundesfinanzhof

Stranki v postopku v glavni stvari

Tožeča stranka: Glaxo Wellcome GmbH & Co

Tožena stranka: Finanzamt München II

Predmet

Predlog za sprejetje predhodne odločbe – Bundesfinanzhof – Razlaga členov 43 ES in 56 ES – Nakup deleža v kapitalski družbi, za katero velja neomejena davčna obveznost, s strani davčnega zavezanca, ki je upravičen do odbitka davka – Nacionalna ureditev, ki določa, da se pri določanju davčne osnove pridobitelja v primeru pridobitve deleža od imetnika deležev, ki je upravičen do odbitka, upošteva zmanjšanje vrednosti deležev zaradi razdelitve dividend, in ki tako zmanjšanje davčne osnove izključuje v primeru pridobitve od imetnika deležev, ki ni upravičen do takega odbitka davka

Izrek

Člen 73b Pogodbe ES (postal člen 56 ES) je treba razlagati tako, da ne nasprotuje ureditvi države članice, v skladu s katero zmanjšanje vrednosti deležev zaradi razdelitve dividend ne vpliva na davčno osnovo davčnega zavezanca rezidenta, če je ta deleže v kapitalski družbi rezidentki pridobil od imetnika deležev nerezidenta, medtem ko v primeru pridobitve deležev od imetnika deležev rezidenta tako zmanjšanje vrednosti znižuje davčno osnovo pridobitelja.

Ta ugotovitev velja, če taka ureditev ne presega tistega, kar je potrebno za ohranitev enakomerne porazdelitve pristojnosti za obdavčitev med državami članicami in za preprečevanje povsem umetnih konstruktov brez gospodarske realnosti, ustvarjenih izključno z namenom neupravičene pridobitve davčne ugodnosti. Predložitveno sodišče mora preučiti, ali se ureditev v postopku v glavni stvari omejuje na tisto, kar je potrebno za dosego teh ciljev.

(1) UL C 197, 2.8.2008.
SL Uradni list Evropske unije C 205/10

Sodba Sodišča (sedmi senat) z dne 2. julija 2009 (predlog za sprejetje predhodne odločbe Corte suprema di cassazione — Italija) — EGN BV — Filiale Italiana proti Agenzia delle Entrate — Ufficio di Roma 2

(Zadeva C-377/08) (1)

(Šesta direktiva o DDV - Člen 17(3)(a) - Odbitek in vračilo DDV, plačanega kot vstopni davek - Telekomunikacijske storitve - Opravljanje storitev za naročnika s sedežem v drugi državi članici - Člen 9(2)(e) - Določitev kraja opravljanja storitve)

2009/C 205/17

Jezik postopka: italijanščina

Predložitveno sodišče

Corte suprema di cassazione

Stranki v postopku v glavni stvari

Tožeča stranka: EGN BV — Filiale Italiana

Tožena stranka: Agenzia delle Entrate — Ufficio di Roma 2

Predmet

Razlaga členov 9(2)(e) in 17(3)(a) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero (UL L 145, str. 1) — Opravljanje čezmejnih telekomunikacijskih storitev — Pravica ponudnika take storitve do odbitka predhodno plačanega davka, kot v notranjem sistemu

Izrek

Člen 17(3)(a) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero, kakor je bila spremenjena z Direktivo Sveta 95/7/ES z dne 10. aprila 1995, je treba razlagati tako, da je ponudnik telekomunikacijskih storitev, kot je ta v postopku v glavni stvari, s sedežem v državi članici na podlagi te določbe v tej državi članici upravičen do odbitka ali vračila vstopnega DDV, plačanega za telekomunikacijske storitve, ki so bile opravljene za podjetje s sedežem v drugi državi članici, ker bi ponudnik imel to pravico, če bi bile zadevne storitve opravljene v prvi državi članici.

(1) UL C 285, 8.11.2008.
SL Uradni list Evropske unije C 220/12

Sodba Sodišča (prvi senat) z dne 16. julija 2009 — American Clothing Associates SA in Urad za usklajevanje na notranjem trgu (znamke in modeli)

(Združeni zadevi C–202/08 P in C-208/08 P) (1)

(Pritožba - Intelektualna lastnina - Uredba (ES) št. 40/94 - Znamka Skupnosti - Pariška konvencija za varstvo industrijske lastnine - Absolutni razlogi za zavrnitev registracije znamke - Tovarniške ali trgovske znamke, enake ali podobne državnemu emblemu - Upodobitev javorjevega lista - Uporaba za storitvene znamke)

2009/C 220/19

Jezik postopka: francoščina

Stranke

Pritožnika: American Clothing Associates NV (zastopniki: P. Maeyaert, N. Clarembeaux in C. De Keersmaeker, odvetniki) (C-202/08 P), Urad za usklajevanje na notranjem trgu (znamke in modeli) (zastopnik: A. Folliard-Monguiral, zastopnik) (C-208/08)

Drugi stranki v postopku: Urad za usklajevanje na notranjem trgu (znamke in modeli) (zastopnik: A. Folliard-Monguiral, zastopnik) (C-202/08), American Clothing Associates NV (zastopniki: P. Maeyaert, N. Clarembeaux in C. De Keersmaeker, odvetniki) (C-208/08 P)

Predmet

Pritožba zoper sodbo Sodišča prve stopnje (peti senat) z dne 28. februarja 2008 v zadevi American Clothing Associates proti UUNT (T-215/06), s katero je Sodišče prve stopnje zavrnilo tožbo, ki jo je vložila tožeča stranka zoper odločbo prvega odbora za pritožbe UUNT z dne 4. maja 2006, ki je zavrnil registracijo znaka v podobi javorjevega lista kot znamke Skupnosti za proizvode iz razredov 18 in 25 v smislu Nicejskega aranžmaja o mednarodni klasifikaciji proizvodov in storitev zaradi registracije znamk — Kršitev členov 7(1)(h) Uredbe Sveta (ES) št. 40/94 z dne 20. decembra 1993 o znamki Skupnosti (UL L 11, str. 1) in 6 ter (1)(a) Pariške konvencije o varstvu industrijske lastnine z dne 20. marca 1883, kot je bila revidirana in spremenjena — Absolutni razlogi za zavrnitev registracije — Tovarniške ali trgovske znamke, podobne ali enake državnemu simbolu — Upodobitev javorjevega lista

Izrek

1) Pritožba, ki jo je v zadevi C-202/08 P vložila družba American Clothing Associates NV, se zavrne.

2) Sodba Sodišča prve stopnje Evropskih skupnosti z dne 28. februarja 2008 v zadevi American Clothing Associates proti UUNT (T-215/06) se razveljavi v delu, v katerem razveljavlja odločbo prvega odbora za pritožbe Urada za usklajevanje na notranjem trgu (znamke in modeli) (UUNT) z dne 4. maja 2006 (zadeva R-1463/2005-1), s katero je bila zavrnjena zahteva za registracijo znaka, ki upodablja javorjev list, kot znamke Skupnosti.

3) Tožba, ki jo je v zadevi T-215/06 vložila družba American Clothing Associates NV, se zavrne.

4) Družbi American Clothing Associates NV se naloži plačilo stroškov v zadevah C-202/08 P in C-208/08 P.

(1) UL C 209, 15.8.2008.
1)

Združeno kraljestvo Velika Britanija in Severna Irska s tem, da ni sprejelo zakonov in drugih predpisov, potrebnih za uskladitev z Direktivo Evropskega parlamenta in Sveta 2005/35/ES z dne 7. septembra 2005 o onesnaževanju morja z ladij in uvedbi kazni za kršitve, ni izpolnilo obveznosti iz te direktive.
SL Uradni list Evropske unije C 113/9

Sodba Sodišča (prvi senat) z dne 19. marca 2009 — Komisija Evropskih skupnosti proti Republiki Finski

(Zadeva C-10/08) (1)

(Obdavčitev rabljenih vozil, uvoženih iz drugih držav članic, na Finskem - Združljivost nacionalne zakonodaje s členom 90, prvi odstavek, ES, Šeste direktive o DDV in direktive 2006/112/ES)

2009/C 113/17

Jezik postopka: finščina

Stranki

Tožeča stranka: Komisija Evropskih skupnosti (zastopnika: I. Koskinen in D. Triantafyllou, zastopnika)

Tožena stranka: Republika Finska (zastopnik: J. Heliskoski, zastopnik)

Predmet

Neizpolnitev obveznosti države — Kršitev člena 90 ES in člena 17(1) in (2) Šeste direktive Sveta z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero (UL L 145, str. 1), zdaj člena 167 in 168 Direktive 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1) — Nacionalna zakonodaja, ki določa davek na dodano vrednost, naložen na davek na motorna vozila, in pravico do odbitka ustreznega zneska od izstopnega davka na dodano vrednost — Enaka obdavčitev vozil, starih manj kot tri mesece, in novih vozil — Uporaba zmanjšanja vrednosti za 0,8 % na mesec za vozila, stara manj od šest mesecev, če na nacionalnem trgu ne obstajajo nobena enakovrstna vozila

Izrek

1) Republika Finska, s tem ko je dovolila, da se davek iz člena 5 zakona št. 1482/1994 o davku na motorna vozila (autoverolaki (1482/1994)) z dne 29. decembra 1994 odbije od davka na dodano vrednost v skladu s členom 102(1), točka 4, zakona št. 1501/1993 o davku na dodano vrednost (Arvonlisäverolaki (1501/1993)), ni izpolnila niti obveznosti iz člena 90 ES niti obveznosti iz člena 17(1) in (2) Šeste direktive Sveta 77/388/EGS o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero, ki je bil prevzet v člena 167 in 168 Direktive Sveta 2006/112/ES o skupnem sistemu davka na dodano vrednost.

2) Republika Finska s tem, da je pri obdavčitvi vozil za vozila, stara manj kot tri mesece, določila isto obdavčljivo vrednost kot za nova vozila, ni izpolnila obveznosti iz člena 90, prvi odstavek, ES.

3) Tožba se v preostalem zavrne.

4) Republika Finska poleg svojih stroškov nosi še tri četrtine stroškov Komisije Evropskih skupnosti.

5) Komisija Evropskih skupnosti svoje stroške v preostalem delu.

(1) UL C 79, 29.3.2008.
1)

Irska s tem, da ni sprejela zakonov in drugih predpisov, potrebnih za uskladitev z Direktivo 2005/60/ES Evropskega parlamenta in Sveta z dne 26. oktobra 2005 o preprečevanju uporabe finančnega sistema za pranje denarja in financiranje terorizma, ni izpolnila obveznosti iz te direkitve.
SL Uradni list Evropske unije C 113/10

Sodba Sodišča (četrti senat) z dne 19. marca 2009 (predlog za sprejetje predhodne odločbe Unabhängiger Finanzsenat, Außenstelle Graz — Avstrija) — Dachsberger & Söhne GmbH proti Zollamt Salzburg, Erstattungen

(Zadeva C-77/08 P) (1)

(Izvozno nadomestilo - Diferencialno nadomestilo - Trenutek predložitve zahtevka - Izvozna deklaracija - Neobstoj dokaza o opravljenih formalnostih za sprostitev v porabo v državi destinacije - Kazen)

2009/C 113/19

Jezik postopka: nemščina

Predložitveno sodišče

Unabhängiger Finanzsenat, Außenstelle Graz

Stranki v postopku v glavni stvari

Tožeča stranka: Dachsberger & Söhne GmbH

Tožena stranka: Zollamt Salzburg, Erstattungen

Predmet

Predlog za sprejetje predhodne odločbe — Unabhängiger Finanzsenat, Außenstelle Graz — Razlaga člena 11(1), drugi pododstavek, drugi stavek, Uredbe Komisije (EGS) št. 3665/87 z dne 27. novembra 1987 o skupnih podrobnih pravilih za uporabo sistema izvoznih nadomestil za kmetijske proizvode (UL L 351, str. 1), kakor je bila spremenjena z Uredbo Komisije (ES) št. 2945/94 z dne 2. decembra 1994 o spremembi Uredbe (EGS) št. 3665/87 o skupnih podrobnih pravilih za uporabo sistema izvoznih nadomestil za kmetijske proizvode glede povrnitve neupravičeno plačanih zneskov in glede kazni (UL L 310, str. 57) — Pojem zahtevek za diferencialni del izvoznega nadomestila — Uporaba kazni v primeru nepravilnih informacij v zvezi z državo destinacije iz izvozne deklaracije.

Izrek

Člen 11(1) Uredbe Komisije št. 3665/87 z dne 27. novembra 1987 o skupnih podrobnih pravilih za uporabo sistema izvoznih nadomestil za kmetijske proizvode, kakor je bila spremenjena z Uredbo Komisije (ES) št. 495/97 z dne 18. marca 1997, je treba razlagati tako, da se pri diferencialnem nadomestilu njegov diferencialni del ne zaprosi s predložitvijo zahtevka iz člena 47(1) Uredbe št. 3665/87 ali s predložitvijo dokumentov za plačilo iz člena 47(2) te uredbe, ampak s predložitvijo dokumenta iz člena 3(5) navedene uredbe. Dejstvo, da so v navedenem dokumentu informacije, ki lahko pripeljejo do nadomestila, ki je višje od veljavnega, in se izkažejo za nepravilne, zato povzroči uporabo kazni iz prvega in drugega pododstavka tega člena 11(1), razen v primerih iz tretjega in sedmega pododstavka člena 11(1) iste uredbe.

(1) UL C 128, 24.5.2008.
1)

Helenska republika, s tem ko je sprejela in ohranila v veljavi pravila iz členov 29(d.1) in (d.2) Zakona 3209/03, ki nista v skladu s členi 30, 31 in 36 Direktive Sveta 93/16/EGS z dne 5. aprila 1993, o olajšanju prostega gibanja zdravnikov in o vzajemnem priznavanju diplom, spričeval in drugih dokazil o formalni izobrazbi, kot je bila spremenjena z Direktivo 2001/19/ES Evropskega parlamenta in Sveta z dne 14. maja 2001, ni izpolnila obveznosti iz navedenih členov 30, 31 in 36.
1.

Zvezna republika Nemčija s tem, da je nadzorne organe, odgovorne za spremljanje obdelave osebnih podatkov zasebnih organov in podjetij javnega prava, ki nastopajo v konkurenci na trgu (öffentlich-rechtliche Wettbewerbsunternehmen) v različnih deželah, podvrgla državnemu nadzoru in tako nepravilno prenesla zahtevo, da ti organi izvajajo naloge „popolnoma samostojno“, ni izpolnila obveznosti iz člena 28(1), drugi pododstavek, Direktive Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov.
1.

Kraljevina Švedska s tem, da najkasneje do 31. decembra 1998 ni zagotovila, da bi izpusti iz čistilnih naprav za komunalno odpadno vodo iz aglomeracij s populacijskim ekvivalentom, večjim od 10 000, naštetih v prilogah 2 in 3 k njenemu odgovoru na tožbo, kakor sta bili spremenjeni z njeno dupliko, ki se neposredno izlivajo na občutljiva območja ali njihova zbiralna področja, ustrezali zadevnim zahtevam iz Priloge I k Direktivi Sveta 91/271/EGS z dne 21. maja 1991 o čiščenju komunalne odpadne vode, kakor je bila spremenjena z Direktivo Komisije 98/15/ES z dne 27. februarja 1998, ni izpolnila obveznosti iz člena 5(2), (3) in (5) navedene direktive.
1.

Helenska republika s tem, da je na podlagi oddelka III, točka 2.1.3(b), drugi odstavek, obvestila o naročilu, ki ga je 16. oktobra 2003 objavilo podjetje ERGA OSE AE in ki ima številki 2003/S 205-185214 in 2003/S 206-186119, izključila tuja podjetja za svetovanje in svetovalce, ki so v šestih mesecih pred dnevom prijave za ta natečaj vložili prijavo za kak natečaj podjetja ERGA OSE AE in ki so prijavili usposobljenost na podlagi druge kategorije diplome od zahtevane za ta natečaj, in s tem, da v oddelku IV, točka 2, tega obvestila ni razlikovala med merili za ugotavljanje usposobljenosti in merili za oddajo zadevnega naročila, ni izpolnila obveznosti iz členov 4(2) in 34(1)(a) Direktive Sveta 93/38/EGS z dne 14. junija 1993 o usklajevanju postopkov naročanja naročnikov v vodnem, energetskem, transportnem in telekomunikacijskem sektorju.